חיים זכות

חיים זַכּוּת (Haim Zakut; נולד ב-10 בספטמבר 1935) הוא גינקולוג ישראלי, כיהן כפרופסור מן המניין לגינקולוגיה בבית הספר לרפואה ע"ש סאקלר באוניברסיטת תל אביב, לשעבר מנהל מחלקת מילדות וגינקולוגיה במרכז הרפואי ע"ש אדית וולפסון (1979-2000), מנהל בית החולים וולפסון (1981–1982). תחומי עניין עיקרים: מחקרים בתחום הגינקולוגי מילדותי, הנוירוביולוגי - המולקולרי וגנטיקה. זכות נולד בשנת 1935 לקלמנטינה חג'ג ואליהו, הבכור לשישה אחים ואחיות, בבנגאזי שבלוב שהייתה תחת השלטון האיטלקי. את מלחמת העולם השנייה עבר בלוב. בנובמבר 1947 ברח מלוב אחרי המאורעות שהיו שם. הגיע לאיטליה עם קבוצה של 15 ילדים, בה המשיך את לימודיו היסודיים והתיכוניים בעיירה ג'נאצנו (אנ') בנפת רומא במחוז לאציו. בשנת 1950 עלה זכות לארץ, עם קבוצת בני נוער של בני עקיבא, התיישב בקיבוץ בארות יצחק. בסוף שנת 1950 הוריו עלו מלוב, בני המשפחה התאחדו, והתגוררו במעברה בבאר יעקב. זכות המשיך וסיים את בית הספר התיכון בלימודי ערב בתיכון עירוני א' בתל אביב. בו זמנית למד הנהלת חשבונות ועבד בזה בתקופת לימודיו בתיכון. ב-1954 התגייס לצה"ל וקבל אישור להמשיך לעבוד, בעיתות הפנאי, בהנהלת חשבונות. בדצמבר 1956 בתום השירות הצבאי נשלח לאיטליה על ידי הסוכנות היהודית, ועבד בליווי עולים מהונגריה ומפולין לאוניות שהעלו אותם לישראל. משנת 1957 למד זכות רפואה וטרינרית באוניברסיטת מילאנו (אנ'). סיים בהצטיינות בשנת 1962 (דוקטור לווטרינריה ".D.V.M"). בזמן לימודיו זכה למלגת מחקר בנושא "מולקולות שומן בעלי שרשרת קצרה תוך קביעתן לראשונה בגז כרומטוגרפיה" שרק נכנסה אז לשימוש. נושא עבודת הדוקטורט: "Gas chromatography of free fatty acids" (בעברית: "גז כרומטוגרפיה של חומצות שומן"). בשנת 1963 בסיום לימודיו ברפואה וטרינרית, עסק זכות במחקר על מכשיר הדופלר שהגיע לניסיון בדיקתי לפני יציאתו לשוק. המחקר נערך על בעלי חיים ונשים. "הדופק העוברי המוקדם ביותר שניתן לניטור". בעקבות עיסוקו במחקר החליט ללמוד רפואה. בין השנים 1963–1964 למד רפואה באוניברסיטת מודנה (אנ'), בעיר מודנה. בשנת 1964 התקבל להמשך לימודי הרפואה באוניברסיטת תל אביב וסיים אותם בהצטיינות בשנת 1967. בין השנים 1965–1967 עבד במכון ויצמן ובמחלקה הגינקולוגית בתל השומר במחקר על "דופק עוברי" ו"ניטור התכווצויות רחם". בין השנים 1968 - 1974 התמחה זכות במיילדות וגינקולוגיה בבית החולים תל השומר אצל הפרופ' ארוין רבאו. בין השנים 1974 - 1976 עבד זכות כרופא בכיר במחלקה למיילדות וגינקולוגיה בבית החולים תל השומר. בין השנים 1976–1979 ניהל את המחלקה למיילדות וגינקולוגיה בבית החולים רבקה זיו בצפת. בתקופה זו קישר את בית החולים עם הפקולטה לרפואה בחיפה. לזכות הוענק תואר של מרצה. בתקופה זו, זכות הקים את בית הספר לאחיות מוסמכות בצפת (היה קיים בית ספר לאחיות מעשיות בלבד). בשנת 1979 זכה זכות במכרז לניהול המחלקה בבית החולים דג'ני ביפו וסגן מנהל בית החולים בהקמה, תל גיבורים (לימים ע"ש אדית וולפסון בשכונת תל גיבורים בחולון). בשנת 1982 התמחה זכות במנהל רפואי באוניברסיטת חיפה (התוכנית הראשונה בארץ במנהל רפואי). בין השנים 1980–2000 ניהל זכות את המחלקה הגניקולוגית בוולפסון (40 מיטות במיילדות, ו-20 מיטות בגינקולוגיה). עם פתיחת בית החולים בשנת 1980 זכות ביצע את הניתוח הראשון בבית החולים וולפסון, כריתת רחם עקב גידול ממאיר. בשנת 1984 הפעילה מחלקת הנשים בדיקה חדשנית לגילוי מומים בעוברים כבר בשבוע השביעי להריון - ללא דיקור, כאבים או הרדמה. דרך צנתר שואבים את תאי השלייה ובתוך יומיים שלושה מתקבלת תשובה על מצב הכרומוזומים של העובר. זכות כיהן כסגן מנהל בית החולים וולפסון מפתיחתו עד שנת 2000 כאשר פרש לגמלאות. בין השנים 1981–1982 ניהל זכות את בית החולים וולפסון. בשנות ה-90 כיהן זכות כראש החוג למיילדות וגיניקולוגיה בבית הספר לרפואה ע"ש סאקלר באוניברסיטת תל אביב. זכות שימש כיושב ראש ארגון הרופאים עובדי המדינה (1976 -1983) וכסגן יושב ראש ההסתדרות הרפואית בישראל. היה בין פעילי 2 השביתות הגדולות של רופאי ישראל שבעקבותיהן הושגו הישגים משמעותיים בתנאי העבודה והשכר של הרופאים. זכות היה בין מקימי החברה הבינלאומית לבדיקת סיסיי שיליה בשליש הראשון להריון. זכות היה בין מקימי החברה הישראלית לאולטרה סאונד וכיהן כיו"ר החברה. יוזם להקמת "אגודת שוחרי בית החולים ע"ש אדית וולפסון" ושימש כמזכירה הפעיל הראשון של. מתלמידיו: ד"ר ישראל ברוק, ד"ר מ. פיינגולד, פרופ' ראובן אחירון, פרופ' גוסטבו מלינגר, פרופ' מ. זילברשטיין, פרופ' לודומירסקי, ד"ר אדוארדו שכטר, ד"ר מיכאל ברר, ד"ר רון שגיב, ד"ר דורה אברמוב, ד"ר שמעון גינת, ד"ר ארז בן שם וד"ר ג'וליה ברדה. זכות שירת בצה"ל במילואים כ-רופא צבאי מוטס ביחידה לחילוץ ופינוי בהיטס. השתחרר בדרגת סרן. תחומי המחקר של זכות היו: א.ק.ג. ופונו עוברי. אולטרה סאונד עוברי, סיסי שליה וחקר גנטי על סיסי השליה ומחקר במשותף עם פרופ' חרמונה שורק בנוירוביולוגיה מולקולרית. בין היתר, הושקעו מאמצים ובהצלחה לקביעת ההרכב של אצטילכולין אסטראז ובוטירילכולין אסתראז. המחקר עסק באצטילכולין (ACh), (נרשמו בארצות הברית 2 פטנטים) מולקולה אורגנית שמשמשת מוליך עצבי שמשמש בין היתר להפעלת שרירים בגוף, לזיכרון וללמידה, להפעלת בלוטות שונות (דמע, זיעה), לפעילות המעי, מערכת החיסון ועוד, ולצידו את האציטילכולין אסטרז, החומר המפרק ואותו, ואת מערכות המיקרו רנ"א, שמווסתות את ייצור האציטילכולין וה-אציטילכולין אסתרז. בין השנים 1968–1970 זכות קיבל מינוי של מרצה לאמבריולוגיה באוניברסיטת בר-אילן בין השנים 1978–1979 מרצה בפקולטה לרפואה בטכניון בין השנים 1980–1983 מרצה בכיר בבית הספר לרפואה - אוניברסיטת תל אביב בין השנים 1984–1987 פרופסור חבר קליני בבית הספר לרפואה - אוניברסיטת תל אביב בין השנים 1988–1990 פרופסור חבר בבית הספר לרפואה - אוניברסיטת תל אביב משנת 1990 - פרופסור מן המנין בבית הספר לרפואה - אוניברסיטת תל אביב ממחקריו של זכות באתר PubMed (זכות שותף ל-171 מחקרים מדעיים) "Human Genome Organization (HUGO)" "American Society of Perinatal Obstetricians" "International Society for Gynecologic Endocrinology" "American Society of Human Genetics" "European Society of Human Genetics" "European Association for Cancer Research" "American College of Medical Genetics" "American Institute of Ultrasound in Medicine" "European Society of Human Reproduction and Embryology" "International Society for the Study of Hypertension in Pregnancy" החברה הישראלית למיילדות וגיניקולוגיה האגודה הישראלית לחקר הפוריות החברה הישראלית לאנדוקרינולוגיה החברה הישראלית לרפואה משפטית החברה הישראלית לאולטראסאונד במיילדות וגיניקולוגיה "Israel Society of Developmental Biology" "New York Academy of Science" "International Working Group on Non-invasive Screening for Prenatal Genetic Diagnosis" "International Society of Prenatal Diagnosis (ISPD) - Secretary of the Society" "Journal of Gynaecological Endocrinology" "Journal of Foetal Medicine" "Journal of Clinical and Experimental Obstetrics & Gynecology" "Journal of Prenatal Diagnosis" "Archivio di Ostetricia e Ginecologia" European Journal of Ultrasound" 1988-1991 " "Israel Journal of Obstetrics & Gynecology" זכות נשוי לד"ר חוה לבית אוסטרויל, רופאת משפחה (בוגרת המחזור הראשון של רופאי המשפחה בישראל). לזוג 4 ילדים: תמר, טל, ירון וערן. אחיו הוא הד"ר דוד (דודי) זכות, גינקולוג בכיר מבית החולים הדסה הר הצופים בירושלים מתחביביו: טניס. מדיה וקבצים בנושא חיים זכות בוויקישיתוף חיים זכות, בביצוע גשר הדורות 2013 - חיים זכות עוזב את לוב, סרטון באתר יוטיוב "העיתון שלנו" גיליון מספר 10, ינואר 2011 מגזין המרכז הרפואי ע"ש אידית וולפסון פרופ' חיים זכות - גיניקולוגיה doctors.co.il/expert/obstetrics-and-gynecologists חיים זכות - קורות חיים (אנגלית) prabook.com/web/zakut.haim במהלך מלחמת העולם השנייה התקיימו בשטחה של לוב קרבות עזים, כחלק מהמערכה בצפון אפריקה בין כוחות איטליה הפשיסטית וגרמניה הנאצית לבין בעלות הברית, ראו גם שואת יהודי לוב מאמר THE CONSTRUCTION OF THE EDITH WOLFSON HOSPITAL IN HOLON-ISRAEL ח. זכות הרפואה, יוני 2018, 157 (6) 398-400 "מזל טוב! לידה ראשונה בוולפסון, ניתוח ראשון בוולפסון" העיתון שלנו, גיליון מספר 10, ינואר 2011 מגזין המרכז הרפואי ע"ש אידית וולפסון "העיתון" שלנו גיליון מספר 10, ינואר 2011 מגזין המרכז הרפואי ע"ש אידית וולפסון ראו "בכמה מילים" החברה הישראלית לאולטרה-סאונד במיילדות וגיניקולוגיה / יו"ר קודמים: פרופ' חיים זכות (ביה"ח וולפסון, חולון) isuog.org.il/main סיסי שליה- בדיקת סיסי שליה נועדה לאתר מומים ו/או מחלות גנטיות בעובר. הבדיקה מתבצעת בשליש הראשון להיריון, ולכן התשובה על תקינותם או אי-תקינותם של הממצאים מתקבלת בשלב מוקדם פרופ' חיים זכות אוניברסיטת תל אביב האגודה הישראלית לחקר הפוריות (איל"ה) ayala.org.il ד"ר דוד זכות, גינקולוג, ממחלקת נשים ויולדות הר הצופים אתר בית החולים הדסה